[{"text_idx": "#000000", "text": "Kelle 1000eurone auto on parim?"}, {"text_idx": "#000001", "text": "OCCO \u2013 vo\u0303ti o\u0303nnelikku ruumi"}, {"text_idx": "#000002", "text": "ChatGPT vo\u0303i Bard: kumba tehisintellekti kasutada kodulehe tegemisel?"}, {"text_idx": "#000003", "text": "Google \u0301i tehisintellekt Bard jo\u0303udis sel suvel lo\u0303puks ka Euroopa Liidu inimesteni ning nu\u0308u\u0308d saab sellele samamoodi mistahes ku\u0308simusi esitada, nagu varem OpenAI suurele keelemudelile ChatGPT. Mo\u0303lemad teevad vigu, kuid mo\u0303lemad aitavad ka pa\u0308ris palju to\u0308o\u0308d tekstide ja programmikoodidega kiiremini ning lihtsamalt a\u0308ra teha. Milline neist on parim kodulehe tegemisel?"}, {"text_idx": "#000004", "text": "OpenAI arendatav ChatGPT on kindlasti paljude jaoks esimene ja vo\u0303ib-olla ka ainus valik, kui nad tehisintellekti poole tekstide saamiseks po\u0308o\u0308rduvad. Kuid mo\u0303nikord vo\u0303ib olla parem hoopis Google \u0301i sarnast to\u0308o\u0308riista kasutada. Siin on vo\u0303rdlus, mis juhtudel on parem ChatGPT, millal aga meieni hiljuti jo\u0303udnud Bard."}, {"text_idx": "#000005", "text": "Peamine erinevus ChatGPT ja Google BARDi vahel on kasutatavates suurtes keelemudelites (Large Language Model ehk LLM). Idufirma OpenAI loodud tehisintellekti suur keelemudel ChatGPT kasutab nn generatiivset eelkoolitatud transformaatorit (GPT-4 on selle uusim neljas po\u0303lvkond), samas kui Google Bard tugineb oma spetsiaalsele va\u0308ljato\u0308o\u0308tatud dialoogirakenduste keelemudelile (LaMDA)."}, {"text_idx": "#000006", "text": "Mo\u0303lemad suured keelemudelid on sarnase to\u0308o\u0308po\u0303himo\u0303ttega, mo\u0303lemad teevad ka piinlikke vigu, kuid nii u\u0308he kui teise ettevo\u0303tte tehisintellekt o\u0303pib pidevalt ja parandab oma vastuseid."}, {"text_idx": "#000007", "text": "Kui OpenAI keelemudelit ChatGPT koolitati suure hulga Internetist pa\u0308rit tekstidega, mis pa\u0308rit enne su\u0308gist 2021, siis Google \u0301i LaMDA koolitust organiseeris Infiniset, milles kasutati andmestikku Internetti kamminud Common Crawlist, Wikipediast, avaldatud dokumentidest ja veebipo\u0303histest vestlustest. Lisaks on Google Bardi tehisintellektimudel loodud ka reaalajas veebi sirvimiseks, genereerides kasutajate ku\u0308simustele asjakohaseid ja ajakohaseid vastuseid veebi hetkeseisu po\u0303hjal."}, {"text_idx": "#000008", "text": "Anname mo\u0303lemale keelemudelile u\u0308lesande luua veebileht lihtsale e-poele, mis mu\u0308u\u0308b riideid."}, {"text_idx": "#000009", "text": "Nagu na\u0308ha, pakub ChatGPT va\u0308lja po\u0303hjalikuma ja laiema kirjelduse, Bard aga keskendub rohkem tehnilistele ku\u0308simustele kodulehe struktuuri ja maksevo\u0303imalustega. Mo\u0303lemast on kasu, aga ChatGPT tundub po\u0303hjalikum, soovitades lisaks veebi puudutavatele ku\u0308simustele ka na\u0308iteks domeeninime ja vo\u0303imalikke platvorme."}, {"text_idx": "#000010", "text": "Kodulehe loomine on suurepa\u0308rane vo\u0303imalus alustada oma lihtsa e-poe loomist. Siin on mo\u0303ned sammud, mida saate ja\u0308rgida, et luua koduleht, mis mu\u0308u\u0308b riideid:"}, {"text_idx": "#000012", "text": "Pidage meeles, et kodulehe loomine vo\u0303ib olla veidi keeruline, eriti kui sul pole varem sellega kogemusi. Kui sul on vaja rohkem abi, vo\u0303iksid kaaluda veebidisaineri vo\u0303i arendaja palkamist, et tagada professionaalne ja funktsionaalne tulemus."}, {"text_idx": "#000013", "text": "Muidugi, siin on lihtne koduleht lihtsale e-poele, mis mu\u0308u\u0308b riideid:"}, {"text_idx": "#000014", "text": "Suurepa\u0308rane pealkiri, mis meelitab ta\u0308helepanu ja annab teada, mida e-pood mu\u0308u\u0308b.\nLu\u0308hike ja kokkuvo\u0303tlik tekst, mis kirjeldab e-poe missiooni ja eesma\u0308rke.\nKaunis pilt vo\u0303i video, mis illustreerib e-poe tooteid."}, {"text_idx": "#000015", "text": "Korralikult kategoriseeritud tooted, et klientidel oleks lihtne leida, mida nad otsivad.\nTa\u0308ispikad toote kirjeldused, mis sisaldavad toote pilte, suuruste tabelit, hinda ja muid olulisi detaile.\nPositiivsed kliendiarvustuse, mis aitavad klientidel teha teadlikke ostuotsuseid."}, {"text_idx": "#000016", "text": "Lihtne ja kasutajaso\u0303bralik ostuprotsess, mis vo\u0303imaldab klientidel kiiresti ja lihtsalt oma ostu sooritada.\nTa\u0308ispikad ostutingimused, mis selgitavad, kuidas tellimusi to\u0308o\u0308deldakse, tarnitakse ja tagastatakse."}, {"text_idx": "#000017", "text": "Turvaline ja usaldusva\u0308a\u0308rne maksesu\u0308steem, mis vo\u0303imaldab klientidel maksta oma ostude eest mugavalt ja turvaliselt.\nErinevad makseviisid, mis sobivad erinevatele klientidele."}, {"text_idx": "#000018", "text": "Ta\u0308islik kontaktinfo, mis vo\u0303imaldab klientidel e-poega u\u0308hendust vo\u0303tta ku\u0308simuste korral.\nLihtne ja kasutajaso\u0303bralik kontaktvorm, mis vo\u0303imaldab klientidel e-poega kiiresti ja lihtsalt u\u0308hendust vo\u0303tta."}, {"text_idx": "#000019", "text": "See on vaid lihtne na\u0308ide sellest, kuidas koostada koduleht lihtsale e-poele, mis mu\u0308u\u0308b riideid. Loomulikult vo\u0303id sa seda na\u0308idet oma vajadustele vastavalt kohandada."}, {"text_idx": "#000020", "text": "Anname mo\u0303lemale tehisintellektile ja\u0308rgmise u\u0308lesande: luua kood kodulehe avalehele piltide nii-o\u0308elda karusselli ehk pildivahetaja loomiseks."}, {"text_idx": "#000021", "text": "ChatGPT na\u0308ib koodi selgemini (va\u0308rviliselt) esitlevat ning ja\u0308tab vo\u0303imaluse u\u0308ht-teist muuta, selgitades a\u0308ra, kuidas na\u0308iteks piltide vaheldumise aega sekundites muuta. Bard on lakoonilisem, kuid kood to\u0308o\u0308tab pilte nupule vajutades (eelmine/ja\u0308rgmine)vahetades."}, {"text_idx": "#000022", "text": "Mo\u0303lemalt tehisintellektilt saab abi, ehkki algaja jaoks tundub ChatGPT arusaadavam ja tulemus ku\u0308simusele ta\u0308psemini vastav."}, {"text_idx": "#000023", "text": "Tulemus va\u0308ljastati kolmes osas: HTML, stiilid (CSS) ja programmikood."}, {"text_idx": "#000025", "text": "Kui vaadata internetiu\u0308hendust, siis Bard korjab siit punktid selle eest, et ei ole piiratud ajaga su\u0308giseni 2021, pa\u0308rast mida enam ChatGPT andmeid kasutada ei oska. Bard vo\u0303ib vaadata ka uusimat infot. Vaatamata isegi GPT-4 mudeli ta\u0308iustustele so\u0303ltub OpenAI vestlusrobot endiselt andmekogust, mis ei na\u0308e 2021. aasta septembri ja\u0308rgseid su\u0308ndmusi."}, {"text_idx": "#000026", "text": "Google Bardil on reaalajas Interneti-u\u0308hendus. Bard otsib ka veebist ja genereerib nutikaid vastuseid va\u0308rske info po\u0303hjal. Veelgi enam, Google \u0301i Bard vo\u0303ib aeg-ajalt viidata ka veebilinkidele, milliseid allikaid tehisintellekt soovitab kasutada ja milliseid ise kasutas vastuste loomiseks."}, {"text_idx": "#000027", "text": "Paraku on Bardil vaatamata internetiu\u0308hendusele suuri probleeme va\u0308rskeima info to\u0308o\u0308tlemisega ja selles osas vo\u0303ib tehisintellekti keelemudel teha veel pa\u0308ris ohtralt piinlikke vigu."}, {"text_idx": "#000028", "text": "Kasutajaliides midagi va\u0308ga erilist ei paku"}, {"text_idx": "#000029", "text": "Mo\u0303lemad tehisintellekti to\u0308o\u0308riistad on veebipo\u0303hised (a\u0308pid on ka hiljuti va\u0308lja tulnud) ning u\u0308sna lihtsad, mingeid erilisi nuppe ja seadistusi pole vo\u0303imalik valida. Bard ja ChatGPT suhtlevad n-o\u0308 vestlusaknas, vastates kasutaja ku\u0308simustele. Va\u0308ikeseid erinevusi siiski on."}, {"text_idx": "#000030", "text": "Google Bard toetab na\u0308iteks lisaks tekstile ka ha\u0308a\u0308ljuhiseid arvuti vo\u0303i nutitelefoni mikrofoni kaudu, pakkudes ka\u0308ed-vabad kasutuskogemust. Vo\u0303imalik on u\u0308les laadida pilte ja ku\u0308sida nendel olevate asjade kohta. Veebiotsingutega ja\u0308tkamiseks vo\u0303ib vajutada nuppu \u201cGoogle it\u201d."}, {"text_idx": "#000031", "text": "Bardi kasutajaliides sisaldab veel lisaks ka mustandite valikut, mis kuvab u\u0308he ku\u0308simuse kohta mitu vastusevarianti, vo\u0303imaldades kasutajatel valida ko\u0303ige sobivama."}, {"text_idx": "#000032", "text": "ChatGPT pakub va\u0308hem vo\u0303imalusi, lubades na\u0308iteks vastuse uuesti genereerida ja ma\u0308rkida, milline vastus oli kasutaja arvates parem."}, {"text_idx": "#000033", "text": "ChatGPT ja Google Bard on kohati va\u0308ga sarnased, aga mo\u0303ne u\u0308lesande lahendamisel siiski ta\u0308iesti erinevad tehisintellektid."}, {"text_idx": "#000034", "text": "ChatGPT on tekstide po\u0303hjalikkuse ja ta\u0308psuse poolest Bardist palkju etem, pakkudes artikleid ja blogipostitusi, mida ei pea kuigi palju muutma. GPT-4 mudel on tekstide loomisel inimlikum ja intelligentsem."}, {"text_idx": "#000035", "text": "Google Bard annab lu\u0308hemaid ja lakoonilisemaid vastuseid justnagu laiendatud intelligentsusega otsingumootor. Ka koodi kirjutamises on Bard tavakasutaja jaoks raskemini mo\u0303istetav ja saab ku\u0308simustest halvemini aru. Kuid uus ja OpenAI tehisintellektist palju noorem teenus on seljatanud juba mo\u0303ned ChatGPT puudused. Na\u0308iteks saab Google \u0301i vestlusrobotiga kasutada reaalajas andmeid ja linke."}, {"text_idx": "#000036", "text": "Mo\u0303lemat tehisintellekti on seega mo\u0303istlik kasutada oma veebilehe tegemisel ja WordPressis on mo\u0303lema keelemudeli jaoks moodulid olemas. Samas on suured keelemudelid endiselt alles va\u0308ljato\u0308o\u0308tamisel ja nende vo\u0303imalused muutuvad aja jooksul kiiresti."}, {"text_idx": "#000037", "text": "Artikkel ilmus algselt Veebimajutus.ee blogis."}, {"text_idx": "#000038", "text": "Mida ku\u0308sida tehisintellektilt, kui hakkad kodulehte tegema?\n7 head vo\u0303imalust tehisintellekti kasutamiseks veebisisu loomisel\n12 soovitust: kuidas ku\u0308sida ChatGPT-lt o\u0303igeid ku\u0308simusi?"}, {"text_idx": "#000039", "text": "Mida ku\u0308sida tehisintellektilt, kui hakkad kodulehte tegema?"}, {"text_idx": "#000040", "text": "7 head vo\u0303imalust tehisintellekti kasutamiseks veebisisu loomisel"}, {"text_idx": "#000041", "text": "12 soovitust: kuidas ku\u0308sida ChatGPT-lt o\u0303igeid ku\u0308simusi?"}, {"text_idx": "#000042", "text": "Veebimajutus.ee blogis anname no\u0303u nii alustavatele kui juba tegutsevatele ettevo\u0303tetele, kuidas veebis olevad vo\u0303imalused enda kasuks paremini to\u0308o\u0308le panna ning oma a\u0308ri kasvatada.\nReklaam 3 kuud majutust ja .ee domeen 1 aastaks 1\u20ac eest! Soodsaim alustustasu Eestis! Kasuta pakkumist"}, {"text_idx": "#000043", "text": "Veebimajutus.ee blogis anname no\u0303u nii alustavatele kui juba tegutsevatele ettevo\u0303tetele, kuidas veebis olevad vo\u0303imalused enda kasuks paremini to\u0308o\u0308le panna ning oma a\u0308ri kasvatada."}, {"text_idx": "#000045", "text": "Mis on ka\u0308ibel po\u0303hinev u\u0308u\u0308r ja kes sellest lo\u0303ppkokkuvo\u0303ttes vo\u0303idab?"}, {"text_idx": "#000047", "text": "Euronics sai loa suure Leedu tehnikakaupade keti ostuks"}, {"text_idx": "#000048", "text": "No\u0303o Lihato\u0308o\u0308stus: tootearendus lihato\u0308o\u0308stuses \u2013 kas ku\u0308mne aasta pa\u0308rast so\u0308o\u0308me graanuleid?"}, {"text_idx": "#000049", "text": "FOTOD: ku\u0308berva\u0308elased harjutasid liitlastega koosto\u0308o\u0308d"}, {"text_idx": "#000052", "text": "Milline ROG seeria ma\u0308nguriarvuti on sinu jaoks o\u0303ige?"}, {"text_idx": "#000053", "text": "Sisustussalong Atelier ootab ku\u0308lla disainmo\u0308o\u0308bli ja ajatu elegantsi hindajaid"}, {"text_idx": "#000054", "text": "A\u0308ra koba pimeduses! Kuidas olla kindel, et ta\u0308navareklaami na\u0308eb ka pimedas?"}, {"text_idx": "#000055", "text": "384 supluskoha seast kujunes eestlaste lemmikuks va\u0308hetuntud rand. Pa\u0308rnu ja Pirita ei saanud u\u0308htegi ha\u0308a\u0308lt"}, {"text_idx": "#000056", "text": "So\u0303ja mo\u0303ju: erilisemas mo\u0303o\u0303dus talverehvidega la\u0308heb asi aina keerulisemaks"}, {"text_idx": "#000057", "text": "Eestis on ettevo\u0303te, kus saab piiramatult puhata \u2013 aga kes siis to\u0308o\u0308d teeb?"}, {"text_idx": "#000060", "text": "Laenuekspert u\u0308tleb, et eestlane ta\u0308na kodu ostmisega ei oota, kuid kinnisvaraspetsialistidelt tuleb vastuolulist infot"}, {"text_idx": "#000061", "text": "Na\u0308dalavahetusel toimub Eesti suurim disainiturg Disainita\u0308nav"}, {"text_idx": "#000062", "text": "Video: Eesti suurima munatootja kanalas tapeti tibusid eriti julmal moel"}, {"text_idx": "#000063", "text": "Uuendatud Audi Q4 e-tron saab kiirema laadimise, pikema so\u0303iduulatuse ja muidugi rohkem vo\u0303imsust"}, {"text_idx": "#000064", "text": "Kolm korda na\u0308dalas (esmaspa\u0308eviti, kolmapa\u0308eviti ja reedeti) spetsiaalne DigiPRO liikmetele tehtud kommenteeritud uudiskiri, et sa midagi olulist maha ei magaks. Iga uudiskirja magnet on meie ajakirjanike kirjutatud pikem artikkel, mis meie arvates vo\u0303iks selles valdkonnas to\u0308o\u0308tavaid inimesi huvitada ja neile vajalik olla"}]